
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-2807/16

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom DUGA STUDIO d.o.o., Sesvete, Ive Dulčića 31, OIB: 46530380632, kojeg zastupa punomoćnik Krešimir Pejić, odvjetnik u odvjetničkom društvu Lozo & Partneri d.o.o., Zagreb, Varšavska 16, 3. listopada 2017.,
					
r i j e š i o    j e

 	Obustavlja se stečajni postupak nad dužnikom DUGA STUDIO d.o.o., Sesvete, Ive Dulčića 31, OIB: 46530380632.
					Obrazloženje

Financijska agencija podnijela je prijedlog za otvaranje stečajnog postupka nad dužnikom DUGA STUDIO d.o.o., Sesvete, Ive Dulčića 31, OIB: 46530380632, na temelju odredbe čl. 444. st. 2. Stečajnog zakona (“Narodne novine” broj 71/15, dalje: SZ).
Na ročištu održanom 3. listopada 2017. punomoćnik dužnika je dostavio u spis Očevidnik o redoslijedu plaćanja za dužnika.
Uvidom u navedeni Očevidnik utvrđeno je kako na dan 2. listopada 2017. dužnik nema neizvršenih osnova za plaćanje u Očevidniku i da dužnikov račun nije blokiran. Posljedično, sud je utvrdio da u odnosu na dužnika nije ostvaren stečajni razlog nesposobnosti za plaćanje iz čl. 6. st. 2. t. 1. SZ-a, dok predlagatelj nije učinio vjerojatnim (niti ne tvrdi), da je u odnosu na dužnika ostvaren stečajni razlog prezaduženosti iz čl. 7. SZ-a. 
Uzevši u obzir navedeno sud je utvrdio da je dužnik postao sposoban za plaćanje zbog čega je, na temelju odredbe čl. 128. st. 9. SZ-a, odlučeno kao u izreci ovog rješenja.

U Zagrebu 3. listopada 2017.
SUDAC
mr.sc. Ivana Koštarić Fegeš, v.r.

UPUTA O PRAVNOM LIJEKU
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. 

Za točnost otpravka - ovlašteni službenik
Petra Čiček

